b'\n_START_ARTICLE_\nSabine Leutheusser-Schnarrenberger\n_START_SECTION_\n\xc5\xbdivljenjepis\n_START_PARAGRAPH_\nSabine Leutheusser Schnarrenberger je bila rojena 26. julija 1951 v mestu Minden, Severno Porenje-Vestfalija. Njen o\xc4\x8de Dr. Horst Leutheusser, \xc4\x8dlan Kr\xc5\xa1\xc4\x8danske demokrati\xc4\x8dne stranke (CDU), je bil pod\xc5\xbeupan Mindna, njen stric Wolfgang Stammberger pa od leta 1961 do leta 1962 tudi nem\xc5\xa1ki zvezni pravosodni minister. Po kon\xc4\x8dani maturi leta 1970 je Leutheusser-Schnarrenberger \xc5\xa1tudirala pravo na Univerzah v G\xc3\xb6ttingenu in Bielefeldu. Leta 1975 nato v Hammu zaklju\xc4\x8di prvi Pravosodni izpit (prvi Staatsexamen) in leta 1978 v D\xc3\xbcsseldorfu \xc5\xa1e svoj drugi Pravosodni izpit (zweiter Staatsexamen). Svojo pravno kariero pri\xc4\x8dne v M\xc3\xbcnchnu in med letoma 1979 do 1990 deluje v nem\xc5\xa1kem uradu za inteletkualno lastnino.\n_START_SECTION_\nPolitika\n_START_PARAGRAPH_\nLeutheusser-Schnarrenberger je \xc5\xbee od leta 1978 \xc4\x8dlanica stranke FDP (Nem\xc5\xa1ka liberalna stranka). Znotraj stranke pripada skupini privr\xc5\xbeencev socialnega liberalizma. Od leta 1982 do 2001 je bila predsednica okro\xc5\xbenega dru\xc5\xa1tva FDP-ja v Starnbergu (Bavarska). Po parlamentarnih volitvah 2. decembra 1990 je bila Leutheusseuser-Schnarrenberger prvi\xc4\x8d izvoljena za poslanko v nem\xc5\xa1kem parlamentu (Bundestag) in od takrat naprej predstavlja volilno okro\xc5\xbeje Starnberg na Bavarskem. Pod takratno vlado kanclerja Helmuta Kohla je Leutheusser-Schnarrenberger leta 1992 izbrana za ministrico za pravosodje. Njen prvi mandat ministrice za pravosodje traja do januarja 1996, ko pod protestom zaradi afere nezakonitega prislu\xc5\xa1kuvanja tudi odstopi (Gro\xc3\x9fer Laufangriff). Leta 1991 je postala \xc4\x8dlanica zveznega upravnega odbora stranke in bila leta 1997 izvoljena kot stalna \xc4\x8dlanica pri predsedstvu stranke. Leta 2000 si nato izbori mesto kot predsednica stranke v zvezni de\xc5\xbeeli Bavarske. V 16. konstitutivni seji Bundestaga (2005-2009) je bila Leutheuser-Schnarrenberger s svojo stranko (FDP) predsednica parlementarnega odbora za pravo, nadomestna \xc4\x8dlanica parlamentarnega odbora za \xc4\x8dlovekove pravice in humanitarno pomo\xc4\x8d ter podpredsednica stranke v Bundestagu. Poleg tega je bila od leta 2003 do 2009 tudi \xc4\x8dlanica nem\xc5\xa1ke delegacije v parlamentarni skup\xc5\xa1\xc4\x8dini Sveta Evrope. Od oktobra 2009 jo zopet kot ministrico za pravosodje izberejo pod vlado Angele Merkel.\n_START_SECTION_\nOsebno \xc5\xbeivljenje\n_START_PARAGRAPH_\nPo smrti njenega mo\xc5\xbea Ernsta Schnarrenbergerja je leta 2006 Leutheusser-Schnarrenberger postala vdova. \xc5\xbdivi v Feldafingu na Bavarskem.'